मैलानी। ऐशबाग से बरेली जाने वाली 52244 डॉउन पेसेंजर ट्रेन का इंजन फेल होने से मैलानी जंक्शन पर दो घंटे लेट पहुंची। इससे यात्रियों को परेशानी का सामना करना पड़ा। ट्रेन का इंजन लखनऊ और सीतापुर के बीच सिंधौली के पास फेल हुआ। इससे ट्रेन करीब दो घंटे उसी जगह खड़ी रही। लखनऊ से दूसरा इंजन आने पर ट्रेन बरेली के लिए रवाना हुई। मैलानी जंक्शन पर ट्रेन पहुंचने का समय शाम सात बजे है। इसके दो घंटा देरी से नौ बजे पहुंचने की सूचना दी गई है।